**ПРОЕКТ!**

**НАРЕДБА ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА ЛЕВСКИ**

**Раздел I. Общи положения**

Чл.1. Настоящата Наредба се създава във връзка с чл.59, ал.1 от Закона за предучилищното и училищното образование (ЗПУО), обн.,ДВ, бр.79 от 13.10.2015г., в сила от 01.08.2016г.

Чл.2.С тази Наредба се регламентират редът и условията за записване, отписване и преместване на деца в общинските детски градини (ДГ) на територията на Община Левски.

Чл.3. Община Левски гарантира реализирането на националната образователна политика в частта й за предучилищното образование на територията си при спазване принципите за:

1.Осигуряване правото на предучилищно образование;

2.Ориентираност към интереса и към мотивацията на детето, към възрастовите и социални промени в живото му, както и към способността му да прилага усвоените компетентности на практика;

3.Равен достъп да качествено образование и приобщаване на всяко дете;

4.Равнопоставеност и недопускане на дискриминация при провеждане на предучилищното образование;

5.Запазване и развитие на българската образователна традиция;

6.Хуманизъм и толерантност;

7.Съхраняване на културното многообразие и приобщаване чрез българския език;

8.Иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите;

9.Прозрачност на управлението и предвидичост на развитиета на предучилищното образование;

10. Автономия за провеждане на образователни политики, самоуправление и децентрализация;

11.Ангажираност на общината по въпросите на предучилищното образование.

**Раздел II. Организация на предучилищното образование на територията на Община Левски**

Чл.4. Детските градини са институции в системата на предучилищното и училищното образоване, в които се отглеждат, възпитават, социализират и обучават деца от тригодишна възраст до постъпването им в първи клас.

 (1)Децета постъпват в детска градина на територията на Община Левски не по-рано от учебната година, в която детето навършва тригодишна възраст.

(2) В детските градини на територията на общината могат за се приемат за отглеждане, възпитание, социализация и обучение деца, навършили двегодишна възраст към началото на учебната година - по преценка на родителя и/или при липса на яслена група в съответното населено място, както и при наличие на свободни места. Предучилищното образование в тези случаи се осъществява при условията и по реда на Наредба №5 от 30.06.2016г. за предучилищното образование (*обн.ДВ, бр.46 от 17.06.2016г., в сила от 01.08.2016г. издадена от министъра на образованието и науката)* като се вземат предвид възрастовите характеристики на детето.

(3) В детските градини могат да се разкриват яслени групи за отглеждане на деца от 1(една) до тригодишна възраст.

(4) Децата в яслените групи на детските градини се отглеждат, възпитават, социализират и обучават по стандарти за ранно детско развитие, приети с Наредба на министъра на здравеопазването и министъра на образованието.

(5) Детските градини, в които се разкриват яслени групи, се определят с решение на Общински съвет-Левски.

 (6) Предучилищното образоване е задължително от учебната година, която е с началото в годината на навършване на 5 годишна възраст на детето.

Чл.5. Предучилищното образование се организира във възрастови групи, както следва:

(1) първа възрастова група – 3 – 4 -годишни, а в случаите на чл.3, ал. (2) – 2 – 4 години;

(2) втора възрастова група – 4 – 5-годишни;

(3) трета подготвителна възрастова група  – 5 – 6-годишни;

(4) четвърта подготвителна възрастова група– 6 – 7-годишни.

Чл.6. При недостатъчен брой за сформиране на отделна група от деца в съответната възрастова група по чл.4, може да се сформира разновъзрастова група.

Чл.7. Броят на групите, както и броят на децата в тях се определят при условията на чл.60 от Закона за предучилищното и училищното образование и Държавния образователен стандарт за физическа среда и информационно и библиотечно осигуряване на детските градини, училища и центрове за подкрепа на личностното развитие.

Чл.8. (1) Предучилищното образование в Община Левски се осъществява при целодневна, полудневна, почасова или самостоятелна организация.

(2) Целодневната и полудневната организация се осъществява в отделни групи в съответствие с чл.5 на тази Наредба.

(3) Почасовата организация се осъществява за отделно дете в групите за целодневна или полудневна организация, а самостоятелната 0 за отделно дете извън групите по чл.5 на тази Наредба.

Чл.9. Видът на всяка организация в детската градина или за отделно дете ( в случаите на почасова и самостоятелна организация) се определя от директора на дитската градина в съответствие с желанието на родителите след съгласуване с финансиращия орган.

Чл.10. Постъпването на децата в детските градини се извършва по желание и избор на родителите (настойниците) и се осъществява целогодишно.

Чл.11. Свободните места за всяка възрастова група се обявяват от директора и информацията се поставя на информационните табла за родителите в детските градини. Същата информация се публикува и на страница на Община Левски www.oblevski.

**Раздел III. Процедура за кандидатстване, приемане и записване в ДГ**

Чл.12. Информация за сроковете за организиране и провеждане на приема в новосформиращите се яслени и първи групи се публикува на видно място в детската градина и на страница на Община Левски www.oblevski.com

Чл.13. Отговорност на родителите е да следят информацията за приема на децата и началото на работа на новосформиращите се яслени и първи групи в общинските детски градини.

Чл.14. Родителите (настойниците) подават писмено заявление за постъпване в яслени и първи групи, за което се издава входящ номер и представят следните документи:

1. Заявление по образец, в което задължително  се вписват трите имена  на детето, ЕГН, постоянен адрес, телефон за връзка  или  е-маil;

2. Копие от акта за раждане на детето и личната карта на родителя за сверяване на постоянния адрес;

3.Документ за здравния и имунизационния статус на детето;

4.Документ за здравния статус на детето, издаден от съответния здравен орган, доказващ наличието на специални образователни потребности, ако има такива;

5.Документи, доказващи семейно положение, ако има основание за преференции при заплащане на такса.

Чл.15.Приемът на документи се извършва от директора на детската градина или упълномощено със заповед от него лице, които сверяват данните от оригиналните документи. Издава се пореден входящ номер от деловодната система на детската градина.

Чл.16. Срокът за подаване на заявление за приемане на деца, навършващи 3 години в годината на приема за първа възрастова група, е до 1 юни на календарната година.

Чл.17. При наличие на свободни места заявления се приемат до 31 август на календарната година.

Чл.18. Ако местата в групите са по-малко от децата, желаещи да постъпят се осъществява класиране въз основа на следните критерии:

* братя и сестри на деца, посещаващи детското заведение;
* деца-близнаци и деца на многодетни майки;
* деца на родители с постоянен или настоящ адрес в района на детската градина (доказва се с адресна регистрация, непроменена след 01.01 на съответната година);
* дете, което е осиновено, отглежда се в приемно семейство, или сираци и полусираци, живеещи при свои роднини;
* дете със специални образователни потребности;
* деца, чийто родител е с документ за нетрудоспособност – 70 %;
* деца, чиито родители работят в системата на образованието;

Чл.19. Директорите на детските градини представят до 30 юни в отдел „Образование“ на Община Левски информация за приетите деца в първа възрастова група.

Чл.20. Приетите в първа възрастова група деца постъпват в детската градина на 15 септември на съответната година. В случай, че 15 септември е почивен ден, те постъпват в детската градина на първия следващ работен ден.

Чл.21. При съществуваща възможност на съответната детска градина, децата от първа възрастова група и яслена група се приемат и преди посочения срок.

Чл.22. Децата от останалите възрастови групи се приемат целогодишно при наличие на свободно места по рада на тази Наредба.

Чл.23. Записването на детето се извършва от директора на детската градина или от упълномощено от него лице, след проверка на подадените от родителя задължителни документи.

Чл.24. При записването родителят/настойникът се запознава срещу подпис с Правилника за дейността на съответното детско заведение.

Чл.25. Родителите/настойниците се запознават със списъка на медицинските изследвания и документи, които трябва да представят при постъпване на детето в детската градина.

Чл.26. При записване на дете, което е посещавало друго детско заведение на територията на общината, родителите задължително представят служебна бележка, че нямат финансови задължения към друга детска градина.

**Раздел IV. Преместване**

Чл.27. Преместване на дете от едно детско заведение в друго може да се осъществи при наличие на свободно място, при спазване реда на записване от настоящата Наредба.

Чл.28. Директорите на детските градини могат да извършват преместване на деца между две детски заведения при подадени писмени заявления от двамата родители (настойници) на всяко дете.

Чл.29. Директорът на приемащата детска градина на територията на Община Левски изисква от родителите/настойниците да представят документ за платени такси за ползване на детска градина по реда на Наредбата за определянето и администрирането на местните такси и цени на услуги на територията на община Левски. При липса на такъв документ детето не можа де бъде записано в друга детска градина на територията на Община Левски.

Чл.30. Преместване на деца от предучилищна група се извършва с Удостоверение за преместване.

**Раздел V. Отписване**

Чл.31. Децата се отписват от детската градина при следните обстоятелства:

* По желание на родителите/настойниците, изразено писмено със заявление до директора;
* При постъпване в първи клас;
* При отсъствие повече от един месец без писмено заявление от родителите до директора;
* При незаплащане на такса за детската градина за период от един месец. В случая за покриване на таксата се използва внесения депозит.
* При системно неспазване и нарушаване реда в детското заведение посочен в Правилника.

Чл.32. При отписване на детето, на родителя се издава служебна бележка, удостоверяваща липса на финансови задължения към посещаваното детско заведение.

**Раздел VІ. Контрол**

Чл.33. Контролът по спазване на реда за приемане на децата в общинските детски градини, определен в настоящата наредба, се осъществява от Община Левски – отдел „Образование” .

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§1. Настоящата Наредба за условията и редът за записване, отписване и преместване на деца в общинските детски градини на територията на Община Левски е разработена на основание чл.59, ал.1 от Закона на предучилищното и училищното образование, във връзка с чл.7, ал.1 от Наредба №5, чл.26 и при спазване на чл.28 от Закона за нормативните актове.

§2. Учебната година в предучилищното образование съгл. чл.63, ал.2 от Закона на предучилищното и училищното образование започва на 15 септември е с продължителност 12 месеца. В случай че 15 септември е почивен ден, тя започва на първия следващ работен ден. Учебната година включва учебно и неучебно време. Учебното време е в периода от 15 септември до 31 май на следващата календарна година, а неучебното време от 1 юни до 14 септември. Посещението на децата в детското заведение през неучебното време се организира след писмено заявеното желание на родителите.

§3. В срок до 30 септември Директорите на детски градини на територията на Община Левски следва да актуализират и приемат Правилник за дейността, в съответствие с изискванията на тази Наредба.

§4. Тази Наредба влиза в сила от 15.09.2016г. и може да бъде променяна или допълвана при необходимост с решение на Общински съвет-Левски.